(Návrh)

Komuniké

	Vláda Slovenskej republiky na svojom zasadnutí dňa ............. v súvislosti s prerokovaním  Informácie o zabezpečení úloh  vyplývajúcich z „Harmonogramu zabezpečenia úloh súvisiacich so zriadením  samosprávnych krajov budovaním úradov samosprávnych  krajov a prechodom pôsobností z orgánov štátnej správy na obce a na vyššie územné celky“ konštatuje, že úlohy, ktoré vyplynuli príslušným ministerstvám, krajským úradom a ktoré  boli odporučené guvernérovi Národnej banky Slovenska z uznesenia vlády Slovenskej republiky číslo 1073 zo 7. novembra 2001 a z „Harmonogramu  zabezpečenia úloh súvisiacich so zriadením  samosprávnych krajov, budovaním úradov samosprávnych krajov a prechodom pôsobností z orgánov štátnej správy na obce a na samosprávne kraje“ sú k 15. decembru 2001 splnené. Ďalšie úlohy, ktoré sú splatné po termíne predloženia informácie na rokovanie vlády sú v štádiu prípravy a sú  predpoklady na ich zabezpečenie v stanovených termínoch.

	Zabezpečením úloh vyplývajúcich z uznesenia vlády SR č. 1073/2001 a z harmonogramu... sa majú utvoriť organizačné, personálne a finančné predpoklady ako aj materiálno-technické podmienky na začatie činnosti samosprávnych krajov, ich úradov a na prechod niektorých pôsobností doteraz vykonávaných orgánmi štátnej správy tak na samosprávne kraje ako aj na obce.